पाएं अपने शहर की ताज़ा ख़बरें और फ्री ई-पेपरडाउनलोड करें
मैं मुकुंदगढ़ के शिक्षण संस्थान में एकाउंट्स का काम करता हूं। सावधानी रखने के बाद भी मुझे कोरोना हो गया। शुरू में तो मैं घबरा गया। मैंने डॉक्टर से सलाह ली और कोविड-19 की जांच करवाने के बाद में घर पर ही रह कर योग व प्राणायाम चालू रखे। बड़े भैया झुंझुनूं में डीजल मैकेनिक हैं। वे घर पर ही रहकर मेरी देखभाल करने लगे और नींबू की चाय, मोसंबी का ज्यूस तथा भाप के सेवन जैसे घरेलू उपाय भी शुरू कर दिए।
2 दिन बाद मेरी रिपोर्ट पॉजिटिव आने के बाद बड़े भैया भी पॉजिटिव आ गए ऐक बार तो डर लगा। फिर परिवार व मित्रों ने हौसला बढ़ाया। और सभी ने इस बीमारी में भी खुश रहने की सलाह दी। मैं दोबारा जांच करवाने गया तो कोरोना की वजह से मुझे सांस लेने में दिक्कत होने लगी तो सरकारी अस्पताल में डॉ. शिवदान सिंह, डॉ. जितेंद्र सैनी ने मुझे समय पर दवाई लेने और चिंता ना करने तथा अनुलोम विलोम करते रहने की सलाह दी।
डॉ. बनवारीलाल बाकोलिया के समय समय पर उचित सलाह और मार्गदर्शन से कोरोना से लड़ाई जीती जा सकी। (जैसा सिद्धार्थ सहल को बताया)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn